Nafarroako Parlamentuko Mahaiak, 2020ko urtarrilaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroako Enpresa Korporazio Publikoaren eta korporazioa osatzen duten 16 sozietateen egituren zerbitzuko langileei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urtarrilaren 20an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari naizen honek honako hau jakin nahi dut Nafarroako Enpresa Korporazio Publikoaren eta korporazioa osatzen duten 16 sozietateen egituren zerbitzuko langileei dagokienez:

Lehena. Galdera hau argitaratzen den egunean Nafarroako Enpresa Korporazio Publikoaren egiturekin lan-kontratu bidezko harremana duten pertsonen kopurua (korporazioa osatzen duten sozietate publiko guztiak barne), eta langileria-gastu osoaren zenbatekoa.

Bigarrena. 2015eko urtarrilaren 1ean Nafarroako Enpresa Korporazio Publikoaren egiturekin lan-kontratu bidezko harremana zuten pertsonen kopurua (korporazioa osatzen duten sozietate publiko guztiak barne), eta horien guztizko kostua.

Hirugarrena. Orobat jakin nahi dut zer bilakaera izan duten 2015etik 2020ra bitarte (urtez urte, galdera hau argitaratzen den egunera arte) arestian eskatutako datuek (langile kopurua eta horien kostua).

Laugarrena. Lehenengo, bigarren eta hirugarren galderetan eskatutako datuak, banan-banan eta xehe-xehe, Nafarroako Enpresa Korporazio Publikoa osatzen duten 16 sozietate publikoetako bakoitzari dagokionez.

Iruñean, 2020ko urtarrilaren 16an

Foru parlamentaria: Maiorga Ramírez Erro